KOMISIJOS SPRENDIMAS
2006 m. kovo 27 d.
iš dalies keičiantis Sprendimą 2005/648/EB dėl apsaugos priemonių nuo Niukaslio ligos Bulgarijoje
(pranešta dokumentu Nr. C(2006) 893)
(Tekstas svarbus EEE)
(2006/263/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
kadangi:
(1)
Niukaslio liga yra labai užkrečiama naminių ir laukinių paukščių virusinė liga, ir kyla pavojus, kad ligos sukėlėjas gali būti įvežtas vykstant tarptautinei prekybai gyvais naminiais paukščiais ir naminių paukščių produktais.
(2)
Nustačius Niukaslio ligos protrūkį Bulgarijos Vratsa administraciniame rajone, buvo priimtas 2005 m. rugsėjo 8 d. Komisijos sprendimas 2005/648/EB dėl apsaugos priemonių nuo Niukaslio ligos Bulgarijoje (3). Šiuo sprendimu sustabdomas gyvų naminių paukščių, bėgiojančiųjų paukščių, ūkiuose auginamų ir laukinių medžiojamų plunksnuočių importas bei šių rūšių paukščių perinti skirtų kiaušinių, šviežios mėsos, mėsos pusgaminių ir mėsos produktų importas.
(3)
2006 m. sausio 23 d. Bulgarija patvirtino Niukaslio ligos protrūkį Bulgarijos Blagoevgrad administraciniame rajone.
(4)
Reikia atsižvelgti į dabartinę Bulgarijos epidemiologinę padėtį dėl Niukaslio ligos ir į tai, kad šalis taikė tam tikras ligos kontrolės priemones ir nusiuntė Komisijai papildomos informacijos apie dėl ligos susidariusią padėtį. Remiantis šia informacija, padėtis Bulgarijoje, išskyrus Vratsa ir Blagoevgrad rajonus, vis dar yra patenkinama. Todėl tikslinga sustabdyti importą tik iš šių rajonų ir pratęsti Sprendimo 2005/648/EB taikymo laikotarpį.
(5)
Todėl Sprendimo 2005/648/EB priedas turi būti atitinkamai iš dalies pakeistas.
(6)
Kad būtų leidžiama importuoti mėsos produktus, kurie yra termiškai apdoroti užtikrinant, kad į juos galėjęs patekti virusas yra nukenksmintas, pagal Komisijos sprendimo 2005/432/EB (4) III ir IV priedus parengtuose veterinarijos sertifikatuose reikia nurodyti reikalaujamą naminių paukščių mėsos apdorojimo būdą.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2005/648/EB iš dalies keičiamas taip:
1)
5 straipsnyje data „2006 m. rugpjūčio 23 d.“ pakeičiama „2007 m. sausio 23 d.“.
2)
3 straipsnis papildomas šiomis dalimis:
„4. Veterinarijos sertifikato, sudaryto remiantis Sprendimo 2005/432/EB III priede pateiktu pavyzdžiu, 9.1 punkto B skiltyje nurodomas pagal šio straipsnio 3 dalį taikytas apdorojimo būdas, o šis sertifikatas papildomas taip:
„Mėsos produktai, apdoroti remiantis Komisijos sprendimu 2006/648/EB“.
5. Pagal šio straipsnio 3 dalį taikytas specifinis apdorojimo būdas patvirtinamas pagal Sprendimo 2005/432/EB IV priede pateiktą pavyzdį sudarytą veterinarijos sertifikatą papildant taip:
„Mėsos produktai, apdoroti remiantis Komisijos sprendimu 2006/648/EB“.“
3)
Priedas pakeičiamas šio sprendimo priedu.
2 straipsnis
Valstybės narės nedelsdamos imasi šiam sprendimui įvykdyti reikalingų priemonių ir jas paskelbia. Jos nedelsdamos apie tas priemones praneša Komisijai.
3 straipsnis
Šis sprendimas skirtas valstybėms narėms.
Priimta Briuselyje, 2006 m. kovo 27 d.